open-index/open-wikipedia-markdown huggingface dataset:
Herman Fredrik Sohlberg

**Herman Fredrik Sohlberg** (1. huhtikuuta 1813  Vöyri – 27. kesäkuuta 1881 Pohja) oli suomalainen rovasti, opettaja, Tammikuun valiokunnan jäsen ja valtiopäivämies.

## Henkilöhistoria
Sohlbergin vanhemmat olivat Vöyrin nimismies Johan Sohlberg (k. 1815) ja Anna Tuvelin. Hän kävi Vaasan triviaalikoulua ja pääsi ylioppilaaksi Helsingissä 1830. Sohlberg valmistui Helsingin yliopistosta filosofian kandidaatiksi 1839 ja filosofian maisteriksi 1840. Hänet vihittiin papiksi Turun hiippakunnassa 1854. 

Sohlberg oli Helsingin yksityislyseon opettajana 1836–1839, Turun triviaalikoulun vt. opettajana 1839–1840, Turun kauppakoulun opettajana 1840. Turun merenkulkukoulun opettajana 1840–1841 sekä Turun yläalkeiskoulussa vt. kollegana vuodesta 1841, vakinaisena kollegana vuodesta 1842, apulaiskonrehtorina vuodesta 1846 ja apulaisrehtorina vuodesta 1851. Hän oli samalla Turun teknillisen reaalikoulun opettajana vuodesta 1849 ja koulun johtajana vuodesta 1850. Sohlbergista tuli Pohjan ja Tammisaaren kirkkoherra vuonna 1857 ja hän sai rovastin arvon 1860. Hän oli vt. lääninrovastina 1863 ja  vakinaisena lääninrovastina vuodesta 1867. Sohlberg oli Tammikuun valiokunnan jäsen vuonna 1862 ja osallistui pappissäädyssä valtiopäiville 1872.

Herman Fredrik Sohlberg oli naimisissa vuodesta 1843 Maria Rosina Richterin (k. 1911) kanssa. Heidän lapsiaan olivat arkkitehti Bruno Gerhard Sohlberg (1862–1923), vuorineuvos Seth Sohlberg (1856–1918) ja kansanedustaja Hedvig Sohlberg (1858–1937).

## Teoksia
* *Yhteinen kieli-oppi*. Aschan, Kuopio 1861, parannettu painos Weurlander, Kuopio 1879
* *Ruotsinkieli-oppi : suomennettu*. Aschan, Kuopio 1862   

## Lähteet
Jupiter (Florida)

**Jupiter** on Palm Beachin piirikunnan pohjoisin kaupunki, Floridan itärannikolla, Yhdysvalloissa. Se perustettiin 9. helmikuuta 1925. Jupiter kuuluu Miamin metropolialueeseen, jonka väkiluku arvioitiin olevan 6 012 331 vuonna 2015.

## Kuvia kaupungista

Tiedosto:Jupiter Lighthouse and Banyan Tree.JPG|Majakka Jupiterissa.
Tiedosto:Juno Beach Pier.jpg|Juno Beach -rannan laituri.
Tiedosto:Jupiter High School Courtyard, 2012.jpg|Jupiter High Schoolin sisäpiha.
Tiedosto:JupiterFL MainStreet.jpg|Pääkatu.


## Lähteet

## Aiheesta muualla
J-Hope

**J-Hope** (oik. **Jung Ho-seok**, hangul: 정호석; hanja: 鄭號錫; uudistettu latinisaatio: *Jeong Ho-seok*; s. 18. helmikuuta 1994 Gwanju) eteläkorealainen rap-artisti ja tuottaja. Hän on yksi poikabändi BTS:n seitsemästä jäsenestä. Keväällä 2018 J-Hope julkaisi ensimmäisen oman mixtapensa nimeltä *Hope World*. 

## Varhaiset vaiheet
Jung Ho-seok syntyi 18. helmikuuta 1994 Gwangjussa, Korean tasavallassa. Hänen perheeseensä kuuluu vanhempien lisäksi hänen vanhempi sisarensa Da-won. Ennen musiikkiuraansa Jung kuului katutanssiryhmään nimeltä *Neuron*, joka oli paikallisesti hyvin tunnettu.

## Ura
### BTS
Vuonna 2010 Jung koe-esiintyi levy-yhtiö Big Hit Entertainmentille edistääkseen uraansa tanssijana ja pääsi yhtiöön harjoittelijaksi ilman aiempaa musikaalista taustaa. Hän oli kolme vuotta harjoittelijana ennen BTS:n debyyttiä, ja tuona aikana hänet melkein jätettiin pois lopullisesta kokoonpanosta. Hänen harjoittelijatoverinsa RM kuitenkin vakuutti sekä levy-yhtiön että Jungin itsensä siitä, että BTS tarvitsee J-Hopea. Lopulta Jung palasi yhtyetovereidensa vuoksi.

Vuonna 2013 Jung debytoi poikabändi BTS:n jäsenenä, ja hän on yksi yhtyeen kolmesta räppäristä. Hän on myös yhtyeen tanssinjohtaja ja osallistuu koreografioiden suunnitteluun ja muiden jäsenten opettamiseen. Hänen artistinimensä J-Hope juontaa paitsi hänen oikeasta nimestään myös hänen halustaan edustaa iloa ja toivoa yhtyeen jäsenille ja sen faneille. Jung osallistuu aktiivisesti kappaleiden kirjoittamiseen ja tuottamiseen, ja hänellä on oma studio nimeltä Hope World. Hänen BTS:n albumeilla julkaistuja soolokappaleitaan ovat esimerkiksi "MAMA" ja "Trivia 起: Just Dance".
### Sooloura
Vuonna 2018 Jung julkaisi ensimmäisen oman mixtapensa *Hope Worldin*, joka sai kansainvälisesti hyvän vastaanoton. EP saavutti sijan 35 listalla *Billboard 200*, mikä teki siitä listan parhaiten sijoittuneen eteläkorealaisen sooloesityksen. Heinäkuussa 2022 Jung julkaisi ensimmäisen sooloalbuminsa *[[Jack in the Box (J-Hopen albumi)|Jack in the Box]]*.

## Yksityiselämä
Jung harrastaa muotia ja figuurien keräilyä. Hän on hyvin läheinen sisarensa Da-wonin kanssa, ja hänellä on koira nimeltä Mickey. Jung pitää yksityiselämänsä varsin yksityisenä. Hän lahjoittaa säännöllisesti hyväntekeväisyyteen, esimerkiksi vähempivaraisten opiskelijoiden tai Soulin rankkasateista kärsineiden hyväksi.

## Diskografia

### Studioalbumit

* *[[Jack in the Box (J-Hopen albumi)|Jack in the Box]]* (2022)

### Mixtapet

* *[[Hope World]]* (2018)

### Singlet

* ”Daydream” (백일몽)
* ”Airplane”
* ”Chicken Noodle Soup” mukana Becky G
* ”More”
* ”Arson” (방화)

## Lähteet
Johan Matias Hackzell

**Johan Matias Hackzell** (1. tammikuuta 1816  Karstula – 26. kesäkuuta 1882 Saarijärvi) oli suomalainen rovasti, opettaja, valtiopäivämies ja Tammikuun valiokunnan jäsen.

Hackzellin vanhemmat olivat Uudenmaan ja Hämeen läänin komissiomaanmittari Johan Jakob Hackzell (k. 1855) ja Anna Sofia Boisman. Hän kävi Loviisan ja Hämeenlinnan triviaalikoulua ja pääsi ylioppilaaksi Helsingissä 1832. Hackzell valmistui Helsingin yliopistosta filosofian kandidaatiksi maisteriksi 1840. Hänet vihittiin papiksi Porvoon hiippakunnassa 1855. 

Hackzell oli Helsingin triviaalikoulun vt. apologistana 1840–1841 ja vakinaisena apologistana 1841. Hänestä tuli Helsingin yläalkeiskoulun 3. kollega 1841, konrehtori 1847 ja rehtori 1854. Hackzell valittiin Muolaan kirkkoherraksi 1859 ja hän astui virkaan 1862. Hänet valittiin Lappeenrannan ja Lappeen kirkkoherraksi 1871 ja hän sai rovastin arvon 1862. Hackzellista tuli lääninrovasti 1868 ja hän oli puhujana pappeinkokouksessa Porvoossa 1860. Hackzell oli Tammikuun valiokunnan jäsen vuonna 1862 ja hän osallistui säätyvaltiopäiville 1863–1864, 1867, 1872 ja 1877–1878.

Johan Matias Hackzell oli naimisissa vuodesta 1860 Fredrika Natalia Elfsbergin (k. 1901) kanssa. 

## Lähteet
Flipper

**Flipper** tarkoittaa seuraavia asioita:

* *[[Flipper (vuoden 1963 elokuva)|Flipper]]*, yhdysvaltalainen seikkailuelokuva vuodelta 1963 
* *[[Flipperin uusi seikkailu]]*, yhdysvaltalainen seikkailuelokuva vuodelta 1964 
* *[[Flipper (vuoden 1964 televisiosarja)|Flipper]]*, vuonna 1964 alkanut televisiosarja
* *[[Flipper (vuoden 1995 televisiosarja)|Flipper]]*, vuonna 1995 alkanut televisiosarja
* *[[Flipper (vuoden 1996 elokuva)|Flipper]]*, yhdysvaltalainen seikkailuelokuva vuodelta 1996
* Flipper, yhdysvaltalainen punkbändi
* Flipper, suomalainen venemerkki
* Flipper Zero, elektroninen monitoimityökalu.
* Operaatio Flipper, brittikommandojen rynnäkkö toisessa maailmansodassa

## Katso myös
* Flipperi
Mäntsäläntie (täsmennyssivu)

**Mäntsäläntie** voi maanmittauslaitoksen peruskartan nimistön mukaan tarkoittaa Suomessa kymmentä eri tietä:

*Mäntsäläntie (Askola), kantatie 55
*Mäntsäläntie (Helsinki), lyhyt katumainen kaupunkitie
*Mäntsäläntie (Kärkölä), seututie 295
*Mäntsäläntie (Marttila), yhdystie 2264
*Mäntsäläntie (Mäntsälä)lyhyt katumainen tie
*Mäntsäläntie (Pornainen), yhdystie 1494
*Mäntsäläntie (Porvoo), kantatie 55
*Mäntsäläntie (Pukkila), seututie 162
*Mäntsäläntie (Salo), pieni soisen alueen tie
*Mäntsäläntie (Lahti), lyhyt katumainen kaupunkitie
Orimattilantie (täsmennyssivu)

**Orimattilantie** voi maanmittauslaitoksen peruskartan nimistön mukaan tarkoittaa Suomessa neljää eri tietä:

*Orimattilantie (Mäntsälä), seututie 164, Uusimaa, Keski-Uusimaa
*Orimattilantie (Orimattila), seututie 172 *[[Artjärven kunta|Artjärven]]-Orimattilan tie*, Päijät-Häme
*Orimattilantie (Pukkila), yhdystie 1635, Uusimaa, Itä-Uusimaa
*Orimattilantie (Myrskylä), seututie 167, Uusimaa, Itä-Uusimaa
PSA EMP2 -pohjalevy

**PSA EMP2 -pohjalevy** (*Efficient Modular Platform 2*) on Groupe PSA:n kehittämä modulaarinen pohjalevy etuvetoisille autoille, joissa moottori on sijoitettu poikittain. Se korvasi edeltäneet PF2- ja PF3-pohjalevyt.

Uuden pohjalevyrakenteen ansiosta sille perustuvat autot ovat aiempaa kevyempiä ja siten polttoainetaloudellisempia.

## Mallit

* Citroën Berlingo III (2018–)
* Citroën C4 Picasso II (2013–)
* Citroën C5 Aircross (2017–)
* Citroën C5 X (2021–)
* Citroën C6 (2016–)
* Citroën Jumpy III (2016–)
* Dongfeng Fengshen A9 (2016–2019)
* DS 7 Crossback (2017–)
* DS 9 (2020–)
* Fiat Doblò III (2022–)
* Fiat Scudo III (2022–)
* Opel Astra L (2021–)
* Opel Combo D (2018–)
* Opel Grandland (2017–)
* Opel Vivaro C (2019–)
* Peugeot 308 II (2013–)
* Peugeot 308 III (2021–)
* Peugeot 3008 II (2016–)
* Peugeot 408 II (2014–)
* Peugeot 508 II (2018–)
* Peugeot 5008 II (2016–)
* Peugeot Expert III (2016–)
* Peugeot Partner III (2018–)
* Toyota Proace II (2016–)
* Toyota Proace City (2019–)

## Katso myös
* PSA EMP1 -pohjalevy

## Lähteet
PSA PF3 -pohjalevy

**PSA PF3 -pohjalevy** on Groupe PSA:n kehittämä pohjalevy ylemmän keskikokoluokan etuvetoisille autoille, joissa moottori on sijoitettu poikittain. Uudemmissa malleissa konserni on siirtynyt käyttämään modulaarista EMP2-pohjalevyä.

## Mallit
* Citroën C5 I (2000–2008)
* Citroën C5 II (2008–)
* Citroën C6 (2005–2012)
* Peugeot 407 (2004–2011)
* Peugeot 508 I (2010–2018)
PSA PF2 -pohjalevy

**PSA PF2 -pohjalevy** on Groupe PSA:n kehittämä pohjalevy etu- ja nelivetoisille autoille, joissa moottori on sijoitettu poikittain. Uudemmissa malleissa konserni on siirtynyt käyttämään modulaarista EMP2-pohjalevyä.

## Mallit
* Citroën Berlingo II (2008–2018)
* Citroën C4 I (2004–2010)
* Citroën C4 II (2010–2018)
* Citroën C4 Picasso I (2006–2013)
* DS 4 (2010–2018)
* DS 4S (2015–)
* DS 5 (2011–2018)
* DS 5LS (2014–)
* DS 6 (2014–)
* Peugeot 307 (2001–2009)
* Peugeot 308 I (2007–2013)
* Peugeot 3008 I (2009–2016)
* Peugeot 408 I (2010–2014)
* Peugeot 5008 I (2009–2016)
* Peugeot Partner II (2008–2018)
* Peugeot RCZ (2009–2015)
Pukkilantie (täsmennyssivu)

**Pukkilantie** voi maanmittauslaitoksen peruskartan nimistön mukaan tarkoittaa Suomessa useaa eri tietä:

*Pukkilantie (Evijärvi), Etelä-Pohjanmaa
*Pukkilantie (Forssa)
*Pukkilantie (Hamina), Kymenlaakso
*Pukkilantie (Helsinki)
*Pukkilantie (Janakkala)
*Pukkilantie (Kurikka)
*Pukkilantie (Mikkeli)
*Pukkilantie (Myrskylä), seututie 162, Uusimaa
*Pukkilantie (Mäntsälä), seututie 162, Uusimaa
*Pukkilantie (Mäntyharju)
*Pukkilantie (Orimattila), yhdystie 11837, Päijät-Häme
*Pukkilantie (Oulu)
*Pukkilantie (Parkano)
*Pukkilantie (Rauma)
*Pukkilantie (Seinäjoki)
*Pukkilantie (Turku)
Don Pullen

**Don Gabriel Pullen** (25. joulukuuta 1941 Roanoke, Virginia – 22. huhtikuuta 1995 East Orange, New Jersey) oli yhdysvaltalainen jazzpianisti ja -säveltäjä, jota pidetään yhtenä free jazzin kehittäjänä. Hänet tunnettiin perkussiivisesta soittotyylistään, jossa hän käytti myös kämmensyrjää ja jopa kyynärpäitä.

Pullen aloitti uransa kirkkopianistina ja kiinnostui Art Tatumin soitosta. 1960-luvun keskivaiheilla hän säesti rhythm and blues -laulajia New Yorkissa usein sähköuruilla pianon sijasta. Jazzpianismia hän harjoitti samoihin aikoihin rumpali Milford Gravesin kanssa.

Don Pullen nousi laajempaan tunnettuuteen päästessään vuonna 1973 pariksi vuodeksi soittamaan Charles Mingusin yhtyeeseen ja sen albumeille *Changes* 1 ja 2. Vuosikymmenen puolivälissä hän alkoi levyttää soolopianolevyjä kanadalaiselle Sackville-levymerkille. 1980-luvun taitteessa Pullen muodosti rumpali Beaver Harrisin kanssa yhtyeen nimeltä 360 Degree Music Experience, jonka kokoonpanoon kuuluivat steel pan -rummut. Pitkäaikaisempi kokoonpano George Adams – Don Pullen Quartet syntyi samoihin aikoihin entisten Mingus-soittajien, saksofonisti George Adamsin ja rumpali Dannie Richmondin kanssa, tuloksena kymmenen albumia 1980-luvun mittaan. Yhtye kävi Suomessa ainakin 1981 ja 1985.

Pullen esiintyi ja teki levytyksiä lähes kuolemaansa asti. Hän kuoli 53-vuotiaana lymfoomaan veljensä luona New Jerseyn East Orangessa. Hän itse asui Passaicissa.

## Lähteet
PSA PF1 -pohjalevy

**PSA PF1 -pohjalevy** on Groupe PSA:n kehittämä pohjalevy pienille etuvetoisille autoille, joissa moottori on sijoitettu poikittain. Ensimmäinen sille perustuva malli oli vuonna 2002 esitelty Citroën C3. PF1-pohjalevyn korvaajaksi konserni on kehittänyt modulaarisen EMP1-pohjalevyn, jolle perustuvat ensimmäiset mallit tulivat markkinoille vuonna 2019.

## Mallit
* Citroën C-Elysée (2012–)
* Citroën C2 (2003–2009)
* Citroën C3 I (2002–2009)
* Citroën C3 II (2009–2016)
* Citroën C3 III (2016–)
*Citroën C3-XR (2014–)
* Citroën C3 Aircross I (2010–)
* Citroën C3 Aircross II (2017–)
* Citroën C3 Picasso (2008–2017)
* Citroën C3 Pluriel (2003–2010)
* Citroën C4 Aircross II (2018–)
* Citroën C4 Cactus (2014–)
* DS 3 (2009–)
* Opel Crossland (2017–)
* Peugeot 1007 (2005–2009)
* Peugeot 207 (2006–2014)
* Peugeot 208 I (2012–2019)
* Peugeot 2008 I (2013–)
* Peugeot 301 (2012–)

## Lähteet
Kuopion Iso hautausmaa

**Kuopion Iso hautausmaa** eli **Vanha hautausmaa** on Kuopio Puijon kaupunginosassa sijaitseva suurehko hautausmaa. Hautausmaa on perustettu vuonna 1867 ja sitä on laajennettu useasti 1900-luvulla. Hautausmaa on Kuopion tuomiokirkkoseurakunnan alueella ja on tunnettu myös Kuopion kaupunkiseurakunnan hautausmaana. Hautausmaata rajaavat etelässä Savon rata, lännessä Karjalankadun varrella sijaitsevat siunauskappelit ja Suomen ortodoksisen kirkkomuseon ja kirkollishallituksen rakennus, pohjoisessa valtatiehen 5 kuuluva moottoritie, ja idässä Puijonkatu.

Hautausmaalla on 1900-luvun alussa perustettu eriuskoisten hauta-alue, johon on haudattu ortodoksista väestöä. Hautausmaalla on myös venäläisten sotilaiden - Donin kasakoiden - hautapaikka, ja sille vuonna 1912 rakennettu muistokappeli.

Museoviraston mukaan Iso hautausmaa ja keskustassa, Multimäen kaupunginosassa sijaitseva Sankaripuisto edustavat kansallisesti merkittävällä tavalla Suomen hautausmaakulttuuria. 

## Kuvia

File:Iso hautausmaa - Kuopio - 1.jpg|Käytävänäkymä Ison hautausmaan itäosasta.
File:Grave of Minna Canth.JPG|Minna Canthin hauta.
File:Ison hautausmaan sankarihautoja - Kuopio + Emil Halonen - Katkotut kahleet (Kuopion sankaripatsas) - Kuopio - 2.jpg|Sankarihautoja 
File:Emil Halonen, Katkotut kahleet, 1920 + Väinö Lätti, Muualle haudattujen vainajien muistopaikka, 2004 - Iso hautausmaa - Kuopio.jpg|Sankaripatsas *Katkotut kahleet* (Eemil Halonen, 1920) ja takavasemmalla *Muualle haudattujen vainajien muistopaikka* (Väinö Lätti, 2004). 
Taru Mäntynen - Kuin ruoho - 1988 - Ison hautausmaan tuhkahaudattujen muistomuuri- Kuopio.jpg|Tuhkattujen vainajien muistomuuri, jossa on Taru Mäntysen veistos *Kuin ruoho* (1988). 
File:Muistomerkki 1918 vakaumuksen miehille - 1946 - Iso hautausmaa- Kuopio.jpg| *Muistomerkki 1918 vakaumuksen miehille* (tekijä ei tiedossa, 1946). 
File:Muistokappeli venäläisten sotilaiden haudalla - 1912 - Iso hautausmaa - Kuopio.jpg|Ortodoksinen muistokappeli (1912) venäläisten sotilaiden haudalla.


## Lähteet

## Aiheesta muualla
NRP Guadiana (1914)

**NRP Guadiana** oli Portugalin laivaston vuonna 1914 vesillelaskettu Guadiana-luokan hävittäjä.

## Valmistus

Alus tilattiin Lissabonin laivastontelakalta, mistä se laskettiin vesille 21. syyskuuta 1914. 

## Palvelus
Alus poistettiin laivastoluettelosta vuonna 1934.

## Lähteet
*

### Viitteet
Ida Elfström

**Ida Adeline Aurora Elfstrom** (10. heinäkuuta 1840 Viipuri – 7. kesäkuuta 1896 Helsinki) oli suomalainen ksylografi, kääntäjä ja opettaja.

Elfströmin vanhemmat olivat viipurilainen kelloseppä, raatimies Charles Christoffer Elfström ja Maria Elisabet Baltrusch. 

Ida Elfström tunnettiin vuonna 1860 aloittelevana ksylografina eli puisten painokuvalaattojen kaivertajana. Alan osaaminen Suomessa oli tähän aikaan vähäistä.  Elfström teki painokuvalaatat vuosina 1864 ja 1865 julkaistuihin käännöskirjan *Huwikirja lapsukaisille* osiin I ja II. 

Elfströmin piirros oli esillä keväällä 1870 Suomen taideyhdistyksen näyttelyssä. Vuodesta 1874 hänet tunnetaan Viipurissa opettajana. Lisäksi hän kirjoitti kertomuksia ja käänsi suomalaista kirjallisuutta saksaksi. 

## Lähteet
Andania-palkinto

**Andania-palkinto** on Suomen Jazzliiton harvakseltaan jakama palkinto pitkäaikaisesta ja ansiokkaasta työstä suomalaisen jazzin hyväksi. Palkintoa on jaettu vuodesta 1988 lähtien yksittäisille henkilöille tai kokoonpanoille, toisinaan useammalle samana vuonna.

Palkinto on saanut nimensä amerikansuomalaisia matkailijoita vuonna 1926 Suomeen tuoneesta Andania-laivasta, jonka sanotaan ”tuoneen jazzin Suomeen”. Laivalla toiminut jazzyhtye kiinnitettiin kesäksi Svenska teaternin talossa sijainneeseen Oopperakellariin, josta se siirtyi syksyllä ravintola Fenniaan Rautatientorille.

## Palkinnon saajat
*1988: DDT Jazzband
*1994: Oiling Boiling ja Jaakko Vuormaa
*1995: Paavo Einiö, Klaus Järvinen ja Jukka Haavisto
*1997: Old Time Jazz Band
*2003: Raija Sarmanto, UMO Jazz Orchestran entinen intendentti
*2004: Timo Vähäsilta, Suomen jazzliiton entinen pitkäaikainen toiminnanjohtaja
*2005: Erik Lindström
*2009: Natta Holma (1943–2016), Suomen jazz- ja pop-arkiston amanuenssi
*2010: Emu Lehtinen, Digelius Music -levykaupan perustaja
*2013: Jussi Sierla, joensuulainen jazzaktiivi
*2014: Juha Söder, festivaalijohtaja ja Jazzliiton puheenjohtaja
*2016: Charles Gil, Vapaat äänet -agentuurin omistaja
*2019: Veli-Pekka Heinonen, Ylen pitkäaikainen jazztuottaja
*2020: Matti Laipio, jazzkirjoittaja
*2021: Maija Hapuoja
*2022: Reiska Laine

## Lähteet
FIA Formula 3 Championship

**FIA Formula 3 Championship** eli **Formula 3** on autourheilusarja, joka käynnistyi vuonna 2019. Sarja korvasi vuosina 2010–2018 toimineen GP3-sarjan. Sarjassa ajetaan Formula 2:sten tapaan Formula 1 -kilpailujen yhteydessä.

## Auto
Sarjassa ajettiin Dallaran valmistamalla Dallara F3 2019 -autolla. Autossa on Mecachromen 3,4-litrainen vapaasti hengittävä moottori ja kuusivaihteinen Hewlandin vaihteisto. Vuonna 2025 sarja siirtyy käyttämään uuden sukupolven Dallara F3 2025 -autoa, jolla ajetaan sarjassa seuraavat kolme vuotta.

## Mestarit
### Kuljettajat

### Tallit

## Lähteet
Abu Ghosh

**Abu Ghosh** (, ) on kylä Israelin Jerusalemin hallintoalueella. Kylän asukkaat ovat arabeja ja sen asukasluku oli vuoden 2017 lopussa 7&nbsp;332. Paikka tunnetaan esimerkiksi keskiaikaisesta luostaristaan ja vuosittain järjestettävästä musiikkitapahtumasta.

## Historia

Nykyisen Abu Ghoshin lähistöllä sijaitsee Vanhassa testamentissa mainittu Kirjat-Jearim. Keskiaikaisen luostarin rakennuksessa käytettiin kiviä, joista löytynyt kaiverrus on liitetty paikalla mahdollisesti tukikohtaansa pitäneeseen roomalaiseen Legio X Fretensis -legioonaan.

Paikkaa alettiin kutsuta Palestiinan muslimivalloituksen jälkeen 600-luvulla arabialaisella nimellä Qaryat al-'Inab. Ristiretkeläiset pitivät paikka Uudessa testamentissa mainittuna Emmauksena ja rakennuttivat paikalle kirkon vuonna 1142.Kirkko raunioitui joitakin vuosikymmeniä myöhemmin, mutta vuonna 1899 se entisöitiin Ranskan tuella. Nykyisen nimensä Abu Ghosh on saanut 1600-luvulla eläneen tšerkessipäällikön mukaan. Nykyisin se on luostari ja konventti. Pitkään hänen jälkeensä aluetta hallitsivat hänen perillisensä, jotka verottivat Jerusalemiin kulkevaa liikennettä. Vasta Egyptin Ibrahim pašša pisti lopun toiminnalle vuonna 1835.

Vuonna 1924 ensimmäisessä Samuelin kirjassa mainitun Abinadabin talon oletetulle paikalle rakennettiin konventti. 1900-luvun puolella Abu Ghoshin lähistölle alettiin perustaa myös juutalaisia kibbutzeja, joista huolimatta paikallisten arabien ja juutalaissiirtolaisten välit säilyivät suhteellisen hyvinä. Israelin itsenäisyyssodan aikana osa paikallisista teki yhteistyötä juutalaisten Haganahin kanssa. Vuodesta 1957 kylässä on järjestetty vuosittainen musiikkitapahtuma. Vuonna 1992 Abu Ghoshista tehtiin oma kuntansa.

## Väestö
Abu Ghoshin asukasluku vuoden 2017 lopussa oli 7&nbsp;332. Kylän väestö koostuu enimmäkseen arabeista ja suurin osa heistä on muslimeja.

## Lähteet

## Aiheesta muualla
Maarianohdakkeet

**Maarianohdakkeet** (*Silybum*) on asterikasvien (Asteraceae) heimoon kuuluva pieni kasvisuku. Sukuun luetaan kuuluvaksi kaksi lajia. Niiden lisäksi sukuun on kuvattu muutamia muitakin lajeja, mutta niiden taksonominen asema on toistaiseksi epäselvä.

Maarianohdakkeet ovat yksi- tai kaksivuotisia ruohovartisia kasveja. Niiden varsi on kasvutavaltaan pysty, usein haarainen, piikitön ja tavallisesti ruskehtavanvärinen. Lehdet ovat liuskoittuneita ja hammaslaitaisia sekä väriltään vihreitä, mutta niissä on vaaleita läiskiä. Ylimmät lehdet ovat sepiviä. Kukinnot ovat munanmuotoisia mykerökukintoja, jotka sijaitsevat yksittäin. Kukat ovat kaksineuvoisia, torvimaisia ja väriltään punavioletteja tai joskus valkoisia. Hedelmä on haivenellinen.

Sukuun kuuluvista lajeista maarianohdaketta (*Silybum marianum*) on havaittu Suomessa reilulta kymmeneltä paikalta eri puolilta maata.

## Lajit
* marokonmaarianohdake (*Silybum eburneum*)
* maarianohdake eli rohtomaarianohdake (*Silybum marianum*)

## Lähteet

## Aiheesta muualla
* Laji.fi: Maarianohdakkeet (''Silybum'')
* ITIS: ''Silybum'' 
* United States Department of Agriculture (USDA): ''Silybum'' 
* Flora of North America: ''Silybum''
Avaruuskansiot

**Avaruuskansiot** () on alun perin BBC:n tuottama 26-osainen avaruutta käsittelevä sarja. Sarjassa käytettiin 3D-animaatiota ja kuvattua materiaalia.

Sarjaa on Suomessa esittänyt Yle TV1 ja Yle Teema.

## Lähteet
Juovamaitiainen

**Juovamaitiainen** (*Leontodon saxatilis*) on asterikasvien (Asteraceae) heimoon ja sakaramaitiaisten (*Leontodon*) sukuun kuuluva monivuotinen ruohovartinen kasvilaji.

Juovamaitiainen voi kasvaa noin 20 cm korkeaksi. Sen varsi on usein haaraton ja tyveltä kaarelle taipunut. Varren yläosa sekä kehtosuomut ovat kaljuja tai paikoitellen karvaisia. Lehdet ovat karvaisia ja ne sijaitsevat varren tyvellä lehtiruusukkeena. Kukinnot ovat melko pieniä, noin 2 cm leveitä mykerökukintoja, joiden kukat ovat vaaleankeltaisia. Kehtosuomut ovat vihreitä ja mustalaitaisia. Hedelmä on muodoltaan kapeansoikea. Juovamaitiainen kukkii heinä–syyskuussa.

Juovamaitiainen ei kasva nykyisin Suomessa, mutta sitä on havaittu muutamilta paikoilta 1900-luvun alkupuolella.

## Lähteet

## Aiheesta muualla
* Suomen Lajitietokeskus: Juovamaitiainen (''Leontodon saxatilis'')
* ITIS: ''Leontodon saxatilis'' 
* Flora of North America: ''Leontodon saxatilis''
Mustasaari (täsmennyssivu)

**Mustasaari** tarkoittaa seuraavia asioita:
* Mustasaari (), kunta Pohjanmaan maakunnassa
* Mustasaari (), saari Helsingin keskustan länsipuolella
* Länsi-Mustasaari (), yksi Suomenlinnan saarista
* Pikku-Mustasaari (), yksi Suomenlinnan saarista
* Musta saari, *[[Tintin seikkailut]]* -sarjakuvasarjan albumi
* Iso Mustasaari (), yksi Suomenlinnan saarista
* Iso Mustassaari, saari Päijänteellä Padasjoella ja Asikkalassa
Tukholman roomalaiskatolinen hiippakunta

**Tukholman roomalaiskatolinen hiippakunta** on katolisen kirkon hiippakunta, joka toimii Ruotsissa. Sen keskuspaikkana toimii Tukholma.

## Historia
Vuonna 1781 perustettiin Ruotsin apostolinen prefektuuri erottamalla se Pohjoisen lähetyksen apostolisesta vikariaatista. Jo 23. syyskuuta 1783 siitä tuli Ruotsin apostolinen vikariaatti. Vuonna 1855 siitä erotettiin alueita uuden Arktisen navan apostolisen prefektuurin perustamiseen. 7. elokuuta 1868 alueita menetettiin jälleen, kun muodostettiin Norjan missio sui iuris. Vuonna 1949 Ruotsin apostolisella prefektuurilla oli 11 seurakuntaa ja 14 272 jäsentä, muodostaen 0,2% maan väestöstä. 29. kesäkuuta 1953 siitä muodostettiin Tukholman roomalaiskatolinen hiippakunta. Vuonna 1969 siihen kuului 23 seurakuntaa ja 49 471 jäsentä, eli 0,6% väestöstä. Vuonna 1990 seurakuntia oli 37 ja jäseniä 140 120, 1,6% väestöstä.

## Nykytilanne
Vuonna 2016 hiippakuntaan kuului 44 seurakuntaa, 127 pappia ja jäseniä 113 053, jotka muodostivat 1,1% maan väestöstä.

## Piispat
### Ruotsin apostoliset vikaarit
*1783–1790: Nicolaus Oster
*1790–1795: Rafael d'Ossery
*1795–1804: Paolo Moretti
*1805–1833: Jean Baptiste Gridaine
*1833–1873: Jacob Laurentius Studach
*1874–1886: Johan Georg Huber
*1886–1922: Albert Bitter
*1923–1957: Johannes Evangelista Erik Müller

### Tukholman piispat
*1953–1957: Johannes Evangelista Erik Müller
*1957–1962: Ansgar Nelson
*1962–1976: John Taylor
*1978–1998: Hubertus Brandenburg
**1987–2006: William Kenney (apulaispiispa)
*1998–: Anders Arborelius

## Lähteet

## Aiheesta muualla
* Kirkon kotisivut
Pyhä Brigid

**Pyhä Brigid Kildarelainen**, (myös **Pyhä Brigit** tai **Pyhä Bridget**, kuollut noin 525)  oli Kildaren abbedissa sekä yksi Irlannin suojeluspyhimyksistä.

Tiedot Brigidin elämästä perustuvat pyhimyslegendoihin. Perimätiedon mukaan Brigidin isä oli ylimys ja äiti orja. Brigid myytiin äitinsä kanssa druidille, jonka Brigid legendojen mukaan käännytti kristinuskoon. Saatuaan vapautensa Brigid palasi isänsä luo, joka yritti naittaa tytön Ulsterin kuninkaalle. Brigidin syvä hurskaus teki kuninkaaseen vaikutuksen ja hän vapautti tytön isänsä holhouksesta. *Liber hymnorum*in mukaan Leinsterin kuningas lahjoitti Brigidille Curraghin tasangon, ja sinne Pyhä Brigid perusti Irlannin ensimmäisen nunnaluostarin. Siitä tuli pian kaksoisluostari, jossa oli sekä munkkeja että nunnia, ja jossa abbedissa oli ylempiarvoinen kuin apotti. Brigidin ystävästä Conlethista tuli alueen piispa, ja Brigid perusti myös useita muita nunnaluostareita.

Pyhä Brigid esiintyy monissa tarinoissa, muun muassa *Book of Lismore*ssa, *Breviarium Aberdonense*ssa, ja *Bethada Náem n-Éren*issä. Legendojen mukaan Pyhä Brigid paransi nunna Daran sokeuden, muutti leprayhteisön veden olueksi sekä sai yhden oluttynnyrin riittämään 18 kirkolle. Pyhää Brigidiä pidetäänkin joskus yhtenä oluen suojeluspyhimyksistä.

## Muistopäivä
Pyhä Brigidin juhlapäivää 1. helmikuuta juhlitaan Irlannin lisäksi myös Australiassa ja Uudessa-Seelannissa.  Samaa päivää on Irlannissa jo esikristillisenä aikana vietetty juhlapäivänä kelttiläisen Brigit-jumalattaren kunniaksi (imbolc). Toisinaan onkin arveltu, että abbedissa Brigid olisi alkujaan ollut Brigit-jumalattaren pappi ja saanut siitä nimensä. 

Koska nimi Riitta on käsitetty Brigid-nimen suomenkieliseksi vastineeksi, on sama päivä nykyisin Suomessakin Riitan nimipäivä.

## Lähteet

## Aiheesta muualla
Homo Deus: Huomisen lyhyt historia

**Homo Deus. Huomisen lyhyt historia** () on israelilaisen historioitsija Yuval Noah Hararin kirja, joka julkaistiin hepreaksi vuonna 2015 ja suomennettiin vuonna 2017. 

Kirja kertoo ihmiskunnan ja ihmisen tulevaisuudesta. Harari käsittelee muun muassa ihmisen kehittymistä geenitekniikan ja tietokoneiden avulla.

## Sisältö

Kirjassa väitetään, että ihmiset eivät kiinnitä huomiota oleelliseen, vaan käyttävät aikaansa tutkimalla merkityksettömiä asioita ja keskustelemalla niistä. Länsimaiden tulisi keskittää huomionsa muun muassa Lähi-itään sekä Kiinan hidastuneeseen kasvuun. Vuosikymmenten tähtäimellä ihmiskunnan tulisi kiinnittää huomionsa ilmaston lämpenemiseen, eriarvoisuuden torjumiseen ja työmarkkinoiden muuttumiseen. 

Laajimmasta näkökulmasta tarkastellen ihmiskunnan tulisi ymmärtää käynnissä oleva ihmisen kehitysprosessi, jossa 

# Tiede on oppijärjestelmä, jossa eliöt ovat algoritmeja ja elämää voidaan kuvata datan käsittelynä.
# Äly eriytyy tietoisuudesta.
# Älykkäät algoritmit tuntevat meidät paremmin kuin me itse.

## Lähteet
PSA EMP1 -pohjalevy

**PSA EMP1 -pohjalevy** (*Efficient Modular Platform 1*), tunnetaan myös nimellä **CMP-pohjalevy** (*Common Modular Platform*) on Groupe PSA:n kehittämä modulaarinen pohjalevy pienille etuvetoisille autoille, joissa moottori on sijoitettu poikittain. Pohjalevyn kehityksessä on ollut mukana myös PSA-konsernin kiinalainen yhteistyökumppani Dongfeng Motor Corporation. Ensimmäinen sille perustuva malli on vuonna 2018 esitelty DS 3 Crossback.  EMP1 korvaa edeltäneen PF1-pohjalevyn.

Uuden EMP1-perusrakenteen ansiosta sille perustuvat automallit ovat 50–100 kilogrammaa aiempaa kevyempiä.

## Mallit
* Aeolus Yixuan (2019–)
* Citroën C4 III (2020–)
* DS 3 Crossback (2018–)
* Fiat 600 (2023–)
* Jeep Avenger (2022–)
* Opel Corsa F (2019–)
* Opel Mokka B (2020–)
* Peugeot 208 II (2019–)
* Peugeot 2008 II (2019–)

## Katso myös
* PSA EMP2 -pohjalevy

## Lähteet
Alfred Thomas Agate

**Alfred Thomas Agate** (14. helmikuuta 1812 t. 1817 Sparta, New York, Yhdysvallat – 5. tammikuuta 1846 Washington, DC, Yhdysvallat) oli merkittävä yhdysvaltalainen taidemaalari ja kuvittaja.

Agate asui New Yorkissa vuosina 1831–1838. Hän opiskeli muotokuvia ja historiallisia maalauksia maalanneen veljensä Frederick Styles Agaten oppilaana. Myöhemmin hän opiskeli Thomas Seir Cummingsin oppilaana. 1830-luvun lopulla Agate piti näyttelyn töistään National Academy of Designissa New Yorkissa ja vakiinnutti asemansa taitavana öljymaalarina. Hänet valittiin National Academy of Designin kunniajäseneksi vuonna 1840.

Agate piirsi maisemia, muotokuvia ja tieteellisiä kuvituksia. Maisemia tehdessään hän käytti camera lucidaa, joka on laite, jolla heijastetaan kohde paperille. Hän piirsi sen avulla kohteen ääriviivat ja täydensi sen jälkeen kuvaa omalla tarkalla tyylillään.

## Tutkimusmatka

Agate teki paljon teoksia palvellessaan Charles Wilkesin johtamalla Yhdysvaltojen Tyynenmeren tutkimusmatkalla 1838–1842. Hän kuvasi taitavasti kasveja ja oli nimitettynä matkan muotokuva- ja kasvimaalariksi.

Tutkimusmatka kulki vuonna 1841 Ellicesaarten kautta, ja matkalla käytiin Funafutissa, Nukufetaussa ja Vaitupussa. Ellicesaarilla (Tuvalussa) Agate piirsi Nukufetaun saaren asukkaiden asuja ja tatuointikuvioita. Hän viipyi muutaman kuukauden Australiassa Sydneyssä kesällä 1839–1840 piirtämässä maisemakuvia muiden matkatessa Antarktikselle.

Agate teki ensimmäisen tunnetun kuvan Shastavuoresta. Hän teki yli puolet (173 kokonaismäärästä 342) piirroksista ja maalauksista, jotka julkaistiin kivipiirroksina tutkimusmatkan raportin viidessä osassa. Hän piirsi Oregonin territoriosta kuvia, joihin kuuluvat *[[Chinookit|chinookien]] asumus*, *Intiaanin hauta*, *Intiaanien kehto*, ja Columbiajoen suulle haaksirikkoutuneen tutkimusretken *Peacock*-purjelaivan.

## Tutkimusmatkan jälkeen
Agate asui Washingtonissa vuodesta 1842 alkaen, mutta hänen terveytensä horjui matkan jälkeen ja hän kuoli neljän vuoden kuluttua tuberkuloosiin.

Agaten kuoltua 1846 piirrokset siirtyivät hänen leskelleen Elizabeth Hill Kennedy Agatelle, joka avioitui tohtori William J. C. Du Hamelin kanssa. Hänen tästä avioliitosta syntynyt tyttärensä Elizabeth A. Du Hamel myi ne 1926 Naval Historical Foundation -säätiölle. Säätiö lahjoitti ne vuonna 1998 Navy Art Collectioniin.

## Kunnianosoituksia

Luutnantti Charles Wilkes nimesi 1841 Agaten kunniaksi Agatensalmen Bainbridgesaaren lähellä Washingtonin osavaltiossa. Fidžillä on hänen mukaansa nimetty Agatensaari. Kasvitieteilijä Asa Gray käytti Agaten piirroksia ja matkan näytteitä kasvitieteellisissä raporteissa ja antoi eräälle orvokille hänen mukaansa nimen *[[Agatea]] violaris*.

## Lähteet

## Aiheesta muualla

*Alfred Thomas Agate at American Art Gallery
*Exhibit: The Alfred Agate Collection: The United States Exploring Expedition, 1838–1842 from the Navy Art Gallery
Pohjoisten Salomonsaarten tasavalta

**Pohjoisten Salomonsaarten tasavalta** oli tunnustamaton valtio, joka oli olemassa noin kuuden kuukauden ajan nykyisellä Bougainvillen autonomisella alueella.

Itsenäisyys julistettiin yksimielisesti 1. syyskuuta 1975 Papuan ja Uuden-Guinean territoriosta, joka oli saamassa itsenäisyyden 16. syyskuuta. Pian itsenäistymisen jälkeen jännitteet lisääntyivät ja 1975-luvun puolivälissä Papua-Uusi-Guinea lähetti mellakkapoliisijoukon palauttamaan järjestyksen. Sen aikainen neuvoston puheenjohtaja John Momis tuomitsi toimet hyökkäyksenä.

Saaren turvallisuuden aiheuttamat huolenaiheet ja tasavallan epäonnistuminen kansainvälisen tunnustuksen saamisessa johtivat neuvotteluihin Papua-Uuden-Guinean hallituksen ja separatistijohtajan välillä. Sopimus saatiin tehtyä elokuussa 1976. Alueen uudeksi nimeksi tuli Pohjoisten Salomonsaarten provinssi.

## Lähteet
1.https://books.google.ca/books?id=r7SSlQJMsbsC&pg=SA6-PA27&lpg=SA6-PA27&#v=onepage&q&f=false

2.The Bougainville independence referendum: Assessing the risks and challenges before, during and after the referendum by Jo Woodbury January 2015; Commonwealth of Australia

3.Other People's Wars: A History of Australian Peacekeeping; Peter Londey; Allen & Unwin, 2004; Laracy 'Bougainville secessionism'
Chiang Rain roomalaiskatolinen hiippakunta

**Chiang Rain roomalaiskatolinen hiippakunta** on katolisen kirkon hiippakunta, joka toimii Thaimaassa. Sen keskuspaikkana toimii Chiang Rai.

## Hiippakunnan perustaminen
25. huhtikuuta 2018 antoi paavi Franciscus päätöksen Chiang Rain hiippakunnan perustamisesta ja sen erottamisesta Chiang Main hiippakunnasta. Hiippakunnan alueeksi määriteltiin neljä Pohjois-Thaimaan provinssia, Chiang Rai, Nan, Phayao ja Phrae sekä  Ngaon alue Lampangin provinssista. Uuteen hiippakuntaan tuli 16 seurakuntaa, 47 pappia sekä 18 062 jäsentä, jotka muodostavat 0,7% hiippakunnan alueen väestöstä. Hiippakunnan pinta-alaksi tuli 37 839km².

## Piispat
* Joseph Vuthilert Haelom: 2018 -

## Lähteet
Joseph Vuthilert Haelom

**Joseph Vuthilert Haelom** (s. 17. joulukuuta 1951) on thaimaalainen roomalaiskatolinen Chiang Rain hiippakunnan piispa.

## Elämä ja ura
Haelom syntyi 17. joulukuuta 1951 Thaimaan Lamsaissa. 3. elokuuta 1980 vihki Bangkokin arkkipiispa Michael Michai Kitbunchu hänet papiksi Bangkokiin. 25. huhtikuuta 2018 hänet nimitettiin vastaperustetun Chiang Rain hiippakunnan ensimmäiseksi piispaksi. Virkaanvihkiminen tapahtui 7. heinäkuuta 2018. Pääkonsekraattorina toimi entinen Bangkokin arkkipiispa, kardinaali Michael Michai Kitbunchu, jota avustivat Bangkokin arkkipiispa, kardinaali Francis Xavier Kriengsak Kovithavanij sekä Chiang Main hiippakunnan piispa Francis Xavier Vira Arpondratana.

## Lähteet
Acacia-luokka

**Acacia-luokka** oli Britannian kuninkaallisen laivaston 24 aluksen muodostama miinanraivaajaluokka. Alukset olivat tyypiltään niin kutsuttuja sluuppeja ja ne muodostivat yhden viidestä Flower-luokan alaluokasta.

## Alukset
Ensimmäiset kaksitoista alusta tilattiin 1. tammikuuta 1915 ja tilausta täydennettiin kahdellatoista aluksella 12. tammikuuta. Alukset toimitettiin toukokuusta syyskuuhun 1915. Alukset palvelivat vuoteen 1917 saakka lähinnä miinanraivaajina ja sen jälkeen ne todettiin ihanteellisiksi saattajiksi.

## Lähteet
*
*

### Viitteet
Batman: Arkham VR

**Batman: Arkham VR** on Rocksteady Studiosin kehittämä ja  Warner Bros. Interactive Entertainmentin julkaisema virtuaalitodellisuuteen sijoittuva ensimmäisen persoonan seikkailupeli. Peli julkaistiin PlayStation 4:lle lokakuussa 2016 ja Windowsille huhtikuussa 2017. *Batman: Arkham VR* sijoittuu tapahtumiltaan hieman * n* tapahtumien jälkeen. Peli on viides osa ** -pelisarjassa.

## Ääninäyttelijät

## Lähteet
* https://www.imdb.com/title/tt5807562/fullcredits
Rytky (Kuopio)

**Rytky** on maaseutukylä Kuopiossa, lähellä Rytkyjärveä. Kylä sijaitsee maanteitse noin 19 kilometriä Kuopion keskustasta länsilounaaseen. Kylän läpi kulkee Karttulantie. Rytkyltä on sen länsipuolella sijaitsevaan Pihkainmäkeen noin viisi kilometriä ja Haminalahti sijaitsee noin kahdeksan kilometriä Rytkyltä itäkaakkoon.

Rytkyssä sijaitsevat muun muassa päiväkoti, Rytkyn koulu (Koulurinne 10), Kuopion evankelis-luterilaisten seurakuntien Rytkyn leirikeskus (Rytkynrannantie 16), ja Länsi-Kuopion nuorisoseuran talo (Lintumäenrinne 8). 

Aiemmin Rytky oli yksi Kuopion maalaiskunnan kylistä, josta vuoden 1969 kuntaliitoksen jälkeen tuli yksi Kuopion kylistä. 


File:Rytkyn koulu - Koulurinne 10 - Karttulantie 1087 - Rytky - Kuopio.jpg|Rytkyn koulu on Rytkyn kylällä toimiva alakoulu. 
File:Länsi-Kuopion nuorisoseurantalo - Lintumäenrinne 8 - Rytky - Kuopio.jpg| Perinteikästä Länsi-Kuopion nuorisoseurantaloa vuokrataan esimerkiksi juhlapaikaksi.


## Lähteet
Jonne Kemppainen

**Jonne Kemppainen** (s. 16. helmikuuta 1986 Kuopio) on suomalainen pesäpalloilija, joka edustaa Joensuun Mailaa Hän pelasi Superpesiksessä kaudet 2010 ja 2011
Pattijoen Urheilijoissa, jossa saavutti 2011 pronssimitalin. Kaudet 2012 ja 2013 hän pelasi Kankaanpään Mailassa. Pelatessaan KaMan joukkueessa 2013 Kemppainen pelasi uransa toistaiseksi ainoan Itä-Länsi-ottelunsa. Kaudesta 2014 lähtien Kemppainen on edustanut JoMaa, jossa on saavuttanut neljä peräkkäistä Superpesiksen pronssia sekä Suomen-mestaruuden kaudella 2018.

30.7.2018 mennessä pelaamissaan 257 Superpesiksen runkosarjaottelussa Kemppainen on lyönyt 10 kunnaria ja 91 tavallista juoksua, tuonut 225 juoksua ja kerännyt 910 kärkilyöntiä. 52 pudotuspeliottelussa Kemppainen on lyönyt 9 ja tuonut 35 juoksua sekä kerännyt 154 kärkilyöntiä.

## Saavutukset
### Pelaajana
* 1 SM-kulta: 2018 

## Lähteet
HMS Foxglove (1915)

**HMS Foxglove** (viirinumerot M41, T15 ja T33) oli Britannian kuninkaallisen laivaston vuonna 1915 vesillelaskettu Acacia-luokan sluuppi ensimmäisessä maailmansodassa.

## Valmistus

Alus tilattiin tammikuussa 1915 Barclay Curlelta. Se laskettiin vesille 30. maaliskuuta ja otettiin palvelukseen 11. toukokuuta 1915.

## Palvelus
Alus lähti 5. heinäkuuta 1915  merelle Scapa Flow'sta *[[HMS Dahlia (1915)|HMS Dahlian]]* ja *[[HMS Acacia (1915)|HMS Acacian]]* kanssa.

Alus myytiin romutettavaksi 7. syyskuuta 1946 ja se romutettiin Troonissa.

## Lähteet
*

### Viitteet
÷

**÷** (lausutaan *Divide*) on englantilaisen laulaja-lauluntekijä Ed Sheeranin kolmas studioalbumi, joka julkaistiin 3. maaliskuuta 2017. Se debytoi Britannian albumilistan ykkösenä myytyään julkaisuviikollaan 672 000 kappaletta, minkä johdosta se on Adelen *[[25 (albumi)|25:n]]* ja Oasiksen *[[Be Here Now|Be Here Now’n]]* jälkeen Britannian levynmyynnin historian kolmanneksi parhaiten julkaisuviikollaan menestynyt albumi, ja myös nopeiten myynyt miespuolisen artistin albumi.

*÷* nousi listaykköseksi 14 maassa, mukaan lukien Yhdysvalloissa ja Suomessa. Se voitti myös parhaan pop-albumin Grammy-palkinnon. Albumin jokainen kappale nousi julkaisuviikolla Britannian singlelistan kahdenkymmenen parhaan joukkoon albumin mittavan suoratoiston myötä.

## Kappaleet

## Arvostelut
* Soundi: 

## Lähteet
Mahamane Alassane Haïdara

**Mahamane Alassane Haïdara** (1910 Timbuktu – 17. lokakuuta 1981 Timbuktu) oli malilainen poliitikko.

Haïdara valmistui Dakarin William Ponty -koulusta ja työskenteli Timbuktun alueella opettajana ja rehtorina. Hän osallistui ammattiyhdistystoimintaan ja vuonna 1945 hänestä tuli Sudanin edistyspuoleen Niafunkén osaston pääsihteeri. Seuraavana vuonna Haïdara liittyi Rassemblement démocratique africain -järjestöön.

Haïdara valittiin Ranskan Sudanin edustajaksi Ranskan senaattiin vuonna 1948 ja uudelleen vuonna 1955. Hän toimi myös Ranskan Sudanin alueneuvoston jäsenenä vuodesta 1952, Sudanin tasavallan väliaikaisen lainsäädäntökokouksen edustajana vuosina 1957–1958, Malin liittovaltion kansalliskokouksen edustajana vuonna 1958 ja itsenäisen Malin kansalliskokouksen puheenjohtajana vuodesta 1960.

Haïdara oli Sudanin liiton politbyroon jäsen ja yksi presidentti Modibo Keïtan hallituksen keskeisistä jäsenistä. Kansalliskokouksen hajottamisen jälkeen vuonna 1968 hänet nimitettiin vallankumouksen puolustuskomitean lainsäädäntövaltuuskunnan johtajaksi.

Haïdara vangittiin Moussa Traorén johtaman sotilasvallankaappauksen yhteydessä marraskuussa 1968. Hänet vapautettiin kesäkuussa 1975, minkä jälkeen hän siirtyi eläkkeelle.

## Lähteet
Flipper (vuoden 1995 televisiosarja)

**Flipper** (tunnetaan myös nimellä **Flipper – The New Adventures**) on yhdysvaltalainen televisiosarja, joka perustuu vuonna 1964 alkaneeseen samannimiseen sarjaan. Sarjan keskiössä on kesy Flipper-delfiini. Sarjan ensimmäiset kaksi kautta julkaistiin syndikoituna ja seuraavat kaudet PAX Networkin kanavalla. Suomessa sarjaa on esittänyt MTV3.

Sarjan tapahtumat sijoittuvat kuvitteelliseen Bal Harboriin Floridan Florida Keysin alueella.

Televisiosarja ja vuonna 1996 julkaistu elokuva *[[Flipper (vuoden 1996 elokuva)|Flipper]]* eivät liity toisiinsa, vaikka kumpikin perustuu samaan 1960-luvulla esitettyyn sarjaan.

## Näyttelijät

## Tuotanto
Sarjan kuvaukset tehtiin suurimmaksi osaksi Australiassa Gold Coastin kaupungissa.

### Tuotantokaudet

## Lähteet

## Aiheesta muualla
* 
* ''Flipper'' TV.comissa
HMS Acacia (1915)

**HMS Acacia** (viirinumerot M26 ja T00) oli Britannian kuninkaallisen laivaston vuonna 1915 vesillelaskettu Acacia-luokan sluuppi ensimmäisessä maailmansodassa.

## Valmistus

Alus tilattiin tammikuussa 1915 Swan Hunterilta. Alus laskettiin vesille 15. huhtikuuta ja otettiin palvelukseen 11. toukokuuta 1915.

## Palvelus
Alus lähti 5. heinäkuuta 1915  merelle Scapa Flow'sta yhdessä *[[HMS Dahlia (1915)|HMS Dahlian]]* ja *[[HMS Foxglove (1915)|HMS Foxgloven]]* kanssa ja palasi satamaan 10. heinäkuuta.

Alus myytiin 6. syyskuuta 1922.

## Lähteet
*

### Viitteet
Renault–Nissan B -pohjalevy

**Renault–Nissan B -pohjalevy** on Renault’n ja Nissanin yhteistyössä kehittämä pohjalevy pienille etu- ja nelivetoisille autoille, joissa moottori on sijoitettu poikittain.

## Renault–Nissan B

* Nissan Cube (Z10) (1998–2002)
* Nissan Cube (Z11) (2002–2008)
* Nissan Cube (Z12) (2008–)
* Nissan Micra (K12) (2002–2010)
* Renault Captur (2013–)
* Renault Clio II (1998–2012)
* Renault Clio III (2005–2014)
* Renault Clio IV (2012–)
* Renault Modus (2004–2012)
* Renault Symbol II (2008–2013)
* Renault Twingo II (2007–2014)
* Renault Wind (2010–2013)

## Renault–Nissan B0

* Nissan Juke (F15) (2010–2019)
* Nissan Livina (L10) (2006–2013)
* Nissan Livina (L11) (2013–)
* Nissan Note (E11) (2004–2013)
* Nissan NV200 (2009–)
* Nissan Sylphy (G11) (2005–)
* Nissan Tiida (C11) (2004–2012)
* Nissan Wingroad (Y12) (2005–)

## Dacia B0

* Dacia Duster I (2009–2017)
* Dacia Duster II (2017–)
* Dacia Logan I (2004–2012)
* Dacia Sandero I (2007–2012)
* Lada Largus (2012–)
* Lada XRAY (2015–)
* Renault Kaptur (2016–)

## Dacia M0

Uudempi Dacian M0-pohjalevy on kehitetty B0:n pohjalta.

* Dacia Dokker (2012–2021)
* Dacia Lodgy (2012–2022)
* Dacia Logan II (2012–)
* Dacia Sandero II (2012–)
* Renault Express (2021–)
* Renault Symbol III (2012–2021)

## Nissan EV

EV-pohjalevy on kehitetty käytettäväksi sähköauton pohjalevynä.

* Nissan Leaf (ZE0) (2010–2017)
 
## Nissan V

B-pohjalevyn toinen sukupolvi on nimetty V-pohjalevyksi.

* Datsun Go (2014–)
* Datsun Go+ (2014–)
* Nissan Kicks (2016–)
* Nissan Latio (N17) (2011–) 
* Nissan Micra (K13) (2010–2016)
* Nissan Micra (K14) (2016–)
* Nissan Note (E12) (2012–)
* Nissan Sylphy (B17) (2012–)
* Nissan Tiida (C12) (2011–)
* Venucia D60 (2017–)
* Venucia R30 (2014–2017)
Nissan MS -pohjalevy

**Nissan MS -pohjalevy** on Nissanin kehittämä pohjalevy etuvetoisille autoille, joissa moottori on sijoitettu poikittain.

## Mallit

* Nissan Almera (N16) (2000–2006)
* Nissan Almera Tino (2000–2006)
* Nissan Primera (P12) (2001–2007)
* Nissan Bluebird Sylphy (G10, N16) (2000–2012)
* Nissan Sentra (B15) (2000–2006)
* Nissan Serena (C24) (1999–2012)
* Nissan Sunny (B15) (1998–2006)
* Nissan Wingroad (Y11) (1999–2005)
* Nissan X-Trail (T30) (2000–2007)
* Renault Samsung SM3 (N17) (2002–2013)
Marjatta Teirilä

**Marjatta Teirilä** (s. 1950) on suomalainen oboisti ja ergonomiatutkija. Hän on suorittanut 1983 oboensoiton diplomitutkinnon Sibelius-akatemiassa. Hän on tutkinut soittamisen fyysisiä ongelmia Laakson sairaalassa, kliinisen fysiologian osastolla dos. Yrjö Salorinteen johdolla. Tutkimuksensa tuloksista hän kirjoitti pedagogiseen käyttöön tarkoitettuja artikkeleita opettaessaan Sibelius-Akatemiassa puhallinpedagogiikkaa ja musiikkifysiologiaa vuosina 1985–1998. 

Puhallinsoiton työfysiologinen tutkimus tiivistyi yhtenäiseksi raportiksi 1998 julkaistussa väitöskirjassa *Physiology of Wind-Instrument Playing and the Implications for Pedagogy*. Teirilä on jatkanut tutkimusta ergonomiasta yleisemmin Itä-Suomen yliopistossa. 

## Julkaisut
* Marjatta Teirilä, Erkki Jyväsjärvi, *Tutkielmantekijän työkirja*, Helsinki: Finn lectura 2001, 2., korj. p. 2001. 

## Lähteet

* NES2016 - Ergonomics in theory and practice : 48th Annual Conference of Nordic Ergonomics and Human Factors Society / Susanna Järvelin-Pasanen (ed.).
* Pohjoismainen ergonomiaseura. Kuopio : University of Eastern Finland, 2016.
* Elektroninen aineisto
* Dahl, Rita:  Pelle Pelottoman hommaa. Lapsen maailma. - 63(2004) : 8, s.34-35
* Music and power : proceedings of the 5th International Congress of Hungarian Studies, Music Symposium 9th & 10th August 2001 / edited by Matti Vainio and Jouko Laaksamo.
* International Congress of Hungarian studies. [Jyväskylä] : University of Jyväskylä, [2002]
* Konferenssijulkaisu
* Hynninen, Ursula, & Teirilä Marjatta: Spirovyöt laulunopetuksen apuvälineenä. Musiikki. - 20(1990) : 3-4, s. 108-116

## Aiheesta muualla
* Marjatta Teirilä,  Sosteko.fi
Bagilltin rautatieasema

**Bagilltin rautatieasema** oli rautatieasema lähellä Bagilltin kylää Flintshiressä, Walesissa. Se sijaitsi North Wales Coast Linen varrella.

## Historia
Asema avattiin tammikuussa 1849. Vaikka kylän nimi on Bagillt, aseman nimi oli aluksi **Bagilt**. Nimi korjattiin oikeaan muotoon noin vuonna 1860. Asemaa siirrettiin hieman vuonna 1871. Siellä oli alun perin kaksi laituriraidetta sekä ratapiha tavaraliikenteelle.

Liikenne linjalla vilkastui 1800-luvun lopulla niin, että reitille rakennettiin kaksi raidetta lisää. Rakennustöiden jälkeen Bagilltin asemalla oli laiturit kahdella uloimmalla raiteella, joita käyttivät paikallisjunat. Keskimmäisten raiteiden väliin jätettiin tilaa laiturisaarekkeelle, mutta sitä ei lopulta rakennettu.

Bagilltin asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla loppui 4. toukokuuta 1964 ja henkilöliikenne 14. helmikuuta 1966.

## Nykytila
Asemalaiturit ovat yhä paikoillaan, mutta niille ei enää kulje raiteita, sillä 1980-luvulla uloimmat raiteet purettiin. Asemarakennukset on sen sijaan purettu lukuun ottamatta tiilistä makasiinia, joka on teollisuuden käytössä. Kävelytie ylittää raiteet aseman vanhaa jalankulkusiltaa pitkin.

## Lähteet
* 

### Viitteet
Talmont-Saint-Hilaire

**Talmont-Saint-Hilaire** on kunta Vendéen departementissa Pays de la Loiren hallintoalueella läntisessä Ranskassa. Se sijaitsee Atlantin rannikolla.

Kunnan nähtävyyksiä on keskiaikainen linna *Château de Talmont*. Se on alun perin rakennettu 1000-luvulla. 1100-luvun lopulla Rikhard I Leijonamieli vahvisti linnaa.

## Lähteet

## Aiheesta muualla
El Tigren roomalaiskatolinen hiippakunta

**El Tigren roomalaiskatolinen hiippakunta** on katolisen kirkon hiippakunta, joka toimii Venezuelassa. Sen keskuspaikkana toimii El Tigre.

## Hiippakunnan perustaminen
31. toukokuuta 2018 antoi paavi Franciscus päätöksen El Tigren hiippakunnan perustamisesta ja sen erottamisesta Barcelonan hiippakunnasta. Hiippakunnan alueeksi määriteltiin Anzoáteguin osavaltion eteläosa. Uuteen hiippakuntaan tuli 14 seurakuntaa ja 13 pappia. Hiippakunnan pinta-alaksi tuli 22,978 km² ja sen alueella asuu 406 050 henkeä.

## Piispat
* José Manuel Romero Barrios: 2018–

## Lähteet
Kuopion Sankaripuisto

**Kuopion Sankaripuisto** (entinen **Hatsalan hautausmaa**) on Kuopio keskustaan kuuluvassa Multimäen kaupunginosassa sijaitseva entinen hautausmaa. Vain korttelin päässä Kuopion kaupungintalosta sijaitseva Sankaripuisto on Kuopion tuomiokirkkoseurakunnan alueella.  Hatsalan hautausmaa perustettiin vuonna 1811 ja oli alkujaan käytössä 1860-luvulle saakka. Sittemmin hautausmaalle haudattiin vuosien 1939-45 sodissa kaatuneita sankarivainajia, mistä johtuu hautausmaan nykyinen nimi.

Museoviraston mukaan Sankaripuisto ja Puijon kaupunginosassa sijaitseva Iso hautausmaa edustavat kansallisesti merkittävällä tavalla Suomen hautausmaakulttuuria. 

## Kuvia

Kuva:Essi Renvall - Haavoittunut sotilas - 1952 - Kuopion Sankaripuisto - sankarihautausmaa - Hatsalan hautausmaa, Tulliportinkatu 35a - Multimäki - Kuopio.jpg|Essi Renvallin suunnittelema sankarihautausmaan muistomerkki *Haavoittunut sotilas* (1952).
Kuva:Muistomerkki Karjalaan jääneille vainajille - 1960 - Sankaripuisto - Multimäki - Kuopio.jpg|Muistomerkki Karjalaan jääneille vainajille (1960). 


## Lähteet
Al-Rama

**Al-Rama** (, ) on kylä Israelin Pohjoisella hallintoalueella. Kylän asukkaat ovat pääosin arabeja ja vuoden 2017 sen asukasluku oli 7&nbsp;580.

## Historia
Al-Ramaa on asutettu jo pitkään ja sen asukkaat ovat saaneet perinteisesti elinkeinonsa kasvattamalla oliiveja. Kylän kerrottiin vuonna 1729 olevan raunioina ja hylättynä, mutta se asutettiin uudelleen 1800-lukuun mennessä. Juutalaisten joukot valtasivat kylän Israelin itsenäisyyssodan aikana lokakuussa 1948 ja oma kuntansa siitä tehtiin vuonna 1954. 

## Väestö
Al-Raman asukasluku vuoden 2017 lopussa oli 7&nbsp;580.

## Lähteet

## Aiheesta muualla